《过东郊故园追和家大人韵》
清代·王誉昌

昔年亭馆筑城闉，此日重游自怆神。十亩仅传三世业，一身已怆两朝人。

门前碧草埋荒径，楼上青山认旧邻。记得趋庭分彩笔，也教题咏药栏春。

作者简介：（1635左右—1705以后）江南常熟人，字露渭，号话山。诸生。钱陆灿、陈瑚弟子。熟悉明季朝局，曾怆《崇祯宫词》百首。其诗奇警清稳。画山水得宋人笔意，兼工篆刻。晚以忤大吏牵连下狱，旋得释。有《含星堂集》。